દયનીય પરિસ્થિતિમાં જીવતા પરિવારના સંતાનને સ્કૂલમાં જવાય એવી તો કોઈ જ શક્યતાઓ જ ન હતી. પણ જેમતેમ એકાદી સ્કૂલમાં અઠવાડિયા માટે જવા મળ્યું, જે સ્કૂલમાંથી એક ગણિતનું પુસ્તક આપવામાં આવ્યું હતું. સ્કૂલ છોડતી વખતે એ પુસ્તક પાછું આપવાને બદલે નિક્કોલોએ પોતાની પાસે રાખી લીધું. જેની પાછળ ઉદ્ેશ એ હતો કે પોતે પોતાની રીતે એ પુસ્તકમાંથી વાંચી વાંચીને સમજી શકે એટલું સમજે. પણ જેમ જેમ નિક્કોલો એ પુસ્તક વાંચતો સમજતો ગયો એમ એમ એનું ગણિત અને ગણતરીનું જ્ઞાાન અસામાન્ય રીતે બહાર આવવા લાગ્યું.